Source: https://hitelesmozgalom.eoldal.hu/cikkek/rendezveny/kuria-elott-----2016.04.28.---beszedterv.html
Timestamp: 2020-01-28 14:19:59
Document Index: 18179326

Matched Legal Cases: ['Kúria ', 'Kúria ', 'KÚRIA ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'bíróság ', 'Kúria ', 'Kúria ', 'Kúria ', 'Kúria ']

HITELES MOZGALOM - Rendezvény - Kúria előtt – 2016.04.28. - Beszédterv
Kúria előtt – 2016.04.28. - Beszédterv
MOZGOSÍTSATOK,
HOGY ÁPRILIS 28.-ÁN SOKAN LEGYÜNK A KÚRIA ELŐTT!
ÉN EZZEL A BESZÉDDEL KÉSZÜLÖK - persze még változhat, ha történik valami lényeges csütörtökig.
Pár hete történt, hogy egy magyar állampolgárt fizikailag akadályoztak egy magyar hivatalban abban, hogy éljen állampolgári jogával és népszavazás elindítását kezdeményezze. Heteken keresztül téma volt a médiában: mi hogyan történt, ki mit állított. Pártok fejtették ki a véleményüket, szakértők nyilatkoztak, végül az ügy a Kúriára is eljutott.
Mi most itt állunk a Kúria előtt, azonban teljesen más ügy miatt!
Nagyon sokan fogják az ismerőseink közül megkérdezni, hogy már megint mi bajotok van?
Több szálon lehet az eseményeket nyomon követni.
Az 1. szál .
2015 november végén döntést hozott a Kúria, melyről a Kúria sajtója a Kúria honlapján december 2.-án úgy számolt be, hogy elvi jelentőségű döntés született. December közepén írt levelemben jeleztem a Kúriának, hogy az ítéletet szeretnénk a lehető leghamarabb megismerni és kértem, hogy a lehető leghamarabb tegyék fel a Kúria honlapjára.
Mikor megtudtam a Kúria honlapjáról, hogy törvény írja elő azt, hogy 30 napon belül fel kell tenni a Kúriának a bíróságok honlapjára az ítéleteit, újabb levelet írtam a Kúriának.
Március 24.-én a Kúria egyik vezető bírója azt válaszolta, hogy a novemberi ítélet április elejétől lesz elérhető a bíróságok honlapján.
Az eset nem egyedi, október óta levelezek a Kúriával, mert több ítélet nem lett feltöltve!
A 2. szál
A Kúria hozott egy ítéletet, mely nem nyerte el egy civil szervezet tetszését, ezért levelet írt a Kúriának. A civil szervezetnek válaszolt a Kúria egyik vezető bírója és jelezte, hogy az ítélet decemberi sajtó anyagát eltávolítatta a Kúria honlapjáról és intézkedett, hogy az ítéletet ne kerüljön fel a bíróságok honlapjára.
A 3. szál
Több perben hivatkoztak a szóban forgó Kúriai ítéletre, és az ítéletben lévő indoklással megnyerték a pert. Aztán egy per során előkerült a Kúria civilszervezetnek írt levele, melyben a Kúria vezető bírója megígéri a civil szervezetnek, hogy az eljáró bíróságok nem fogják figyelembe venni a Kúria ítéletét. A levelet bemutató ügyvéd kérte a bíróságot, hagyja figyelmen kívül a Kúria ítéletében leírtakat.
A szálak összefutnak!
A Kúrián a pert egy bank vesztette el, akinek ezt nem tetszett és levelet írt az a Bankszövetség volt, és a Kúria vezető munkatársa Dr. Wellmann György!
Wellmann főbíró írja a Bankszövetségnek írt levelében:
„A Kúria a döntést nem tartja irányadónak” – Nocsak, egy főbíró felülbírálhat egy kúriai ítéletet? Kétlem!
„Intézkedésemre már nem szerepel a Kúria honlapján” – Nekem azt válaszolta Wellmann, hogy áprilistól fent lesz a bíróság honlapján. Hazudhat egy kúriai bíró? Vagy bármelyik bíró?
„Az ítélet sajnálatos módon valóban ellentétes az egyik kúriai jogegységi határozattal” – Wellmann egy személyben lefolytatott hirtelenjében egy felülvizsgálati eljárást?
A Kúriai jogegységi határozat Wellmann főbíró irányításával született. Ebben igazoltan több pontban is a Bankszövetség álláspontjait fogadták el a Kúrián a Fővárosi Ítélőtábla álláspontjaival szemben.
Emlékeztek? Voltunk mi már bent a Kúria épületén belül is!
Akkor pl. amikor a PITEE per ítéletét mondták ki. Meghívót kapott a sajtó és mi civilek is regisztrálhattunk! Most meg a Kúria titkolja a saját ítéletét!
Na persze akkor sem volt minden tökéletes. A PITEE perben az ítélethirdetés után mindenki a fejét vakargatta, hogy miként is döntött a Kúria? A sajtó gyorsan közölte, hogy vesztett az adós – aztán pár óra elteltével hírül adták, hogy mégsem!
A PITEE perben a Kúria a képtelen volt kimondani nyíltan, hogy a kölcsönszerződés SEMMIS!
Helyette mismásolt, körülményesen fogalmazott.
A szóban forgó perben, amit Wellmann titkol, valójában kimondta a bíróság: a tárgyalt kölcsönszerződés forintkölcsön!
Ezt állította 2013-ban a Fővárosi Ítélőtábla is: a deviza alapú kölcsönök forintkölcsönök.
Hét ügyvéd írt levelet a Köztársasági Elnöknek és vizsgálatot kezdeményeztek. Többen írtak levelet a Kúria Elnökének, a bírósági hivatal vezetőjének. Több újság beszámolt a Wellmann ügyről – és semmi! Mindenki hallgat: Áder, Darák, Handó Tünde és hallgat maga Wellmann György is.
Azért jöttem, hogy elmeséljem, mi hogyan történt!
Azért jöttem, hogy kifejezzem tiszteletemet a becsületes, felkészült bírók előtt!
Azért jöttem, hogy támogassam az ügyvédeink törekvését!
Azért jöttem, hogy követeljem Wellmann felmentését és felelősségre vonását!
Azért vagyunk itt mindannyian,
hogy ez a botrány ne maradjon következmény nélkül!!!